 నైట్ షిప్ట్ ఇన్ ఛార్జినుండి అందిన వర్తమానమది.

 కిరీటి షాక్ తిన్నట్టుగా ఉండిపోయాడు.

 మరుక్షణం కర్తవ్యం గుర్తుకొచ్చినట్టుగా శిల్పనుండి దూరంగా ఒరిగి డ్రెస్ చేసుకోవటం మొదలుపెట్టాడు.

 కాంక్షకు బానిసైన శిల్ప కిరీటి వింత ప్రవర్తనను క్షమించలేకపోయింది.

 కోరివచ్చిన తనను కావాలని అవహేళన చేస్తున్నట్టు అనుకుంది.

 క్రోధారుణ నేత్రాలతో పైకి లేచింది.

 "ఎక్కడికి...... మీ జయశ్రీ అర్జెంటుగా రమ్మని ఫోన్ చేసిందా?"

 జరిగిందేమిటో తెలుసుకునే విచక్షణ లేకుండా ఆమె చేసిన అభియోగానికి అతనిలోని సహనం చావుదెబ్బతిన్నట్టుగా చివాలున ఆమెవేపు తిరిగాడు.

 "లేకపోతే అర్థరాత్రి అర్జెంటుగా కలవమని కన్యగాని......"

 "శిల్పా....."

 ఉరిమినట్టుగా చూశాడు.

 "డోంట్ బి ఫూలిష్....." ఆవేశాన్ని అదుపులో ఉంచుకోవడానికి విశ్వప్రయత్నం చేయాల్సి వచ్చింది.

 "లేకపోతే ఎన్నడూ లేనిది మీకీ అర్థరాత్రి ఫోనేమిటి....." నిలదీస్తున్నట్టుగా అడిగింది. 

 "అది నీకు అనవసరం....."

 "అనే నేను కూడా ఇన్నాళ్ళూ ఉపేక్షించాను."

 "కాదు..... నన్ను అడగ్గలిగే అర్హతను పోగొట్టుకున్నావు...... అసలు నిన్ను నేను ఎందుకు గౌరవించాలి? భార్యగా నువ్వు నాకు ఏమిచ్చావు.....? డబ్బులో పెరిగిన అహంకారం తప్ప అనురాగం అంటే నీకేం తెలుసని......?"

 దూకుడుగా బయటకు వెళ్ళిపోయాడు కిరీటి.....

 తల తీసేసినట్టయింది శిల్పకు.

 ఉబికివస్తున్న కన్నీటిని ఆపటం చేతకాక బావురుమంటూ కుప్పలా కూలిపోయింది.

 చెప్పాచెయ్యకుండా హఠాత్తుగా వచ్చిన శిల్పను చూసి ఆశ్చర్యపోయారు రంగనాధంగారు.

 అలా అర్థాంతరంగా రావటానికి కారణం కనుక్కోవాలని మనసులో వున్నా అడిగే ధైర్యం లేకపోయింది.

 ఆ మధ్య రెండుసార్లు కూతురి సంసారం చూద్దామని చుట్టం చూపుగా వెళ్ళి అక్కడి పరిస్థితుల్ని చూచాయగా అర్థం చేసుకోవడమే కాకుండా భర్తదగ్గర కాస్త ఒద్దిగ్గా ఉండాలమ్మా' అని నచ్చచెప్పబోతూ శిల్ప అన్న చీదరింపు మాటలింకా ఆయన మరిచిపోలేదు.

 "ఒక వ్యసనానికి నన్ను కన్నారు....... మరెన్నో దుర్వ్యసనాలకు అప్పులపాలై మిమ్మల్ని కాపాడుకోడానికి నా బ్రతుకును బలిచేశారు" అంది మనసు మొద్దుబారిపోయేట్టు.

 12)

 శిల్ప అన్న మాటలు ఇంకా అతని మస్తిష్కంలో ప్రతి ధ్వనిస్తూనే వున్నాయి.

 అందుకే ఏదో రాద్ధాంతం జరిగి ఉంటుందని అనిపించినా గుట్టుచప్పుడు కాకుండా ఉండిపోయారు.

 అంతేకాకుండా శిల్పకు భయపడి హైద్రాబాద్ రేసులకు బయలుదేరాల్సిన ఆరోజు ప్రోగ్రాంకూడా విరమించుకున్నారు.

 శిల్ప ఉన్నన్నాళ్ళు అలవాటుగా ప్రతి సాయంకాలం వెళ్ళే అనకాపల్లి జార్జి క్లబ్బు ఛాయలక్కూడా పోగూడదనుకున్నారు.
 
 వచ్చి వారం రోజులైనా శిల్ప వెళ్ళాలన్న ప్రయత్నం ఏమీ చేయకపోయేసరికి, అల్లుడినుండి కబురూ కాకరకాయ ఏమీ లేకపోయేసరికి రంగనాధంగారిలో అలజడి ఎక్కువైంది.

 పోనీ ఫోన్ ద్వారా ఇద్దరూ మాట్లాడుకున్నా స్పర్థలేమీ లేవని సరిపెట్టుకునేవారు.

 పగలంతా ఏదో ఆలోచిస్తూ ఫోను దగ్గరే కూర్చునే కూతురి ఆంతర్యమేమిటో ఆయనకు ఒక పట్టాన అర్థం కాలేదు.

 శిల్ప అందరిలాంటి ఆడపిల్ల అయితే అన్నపూర్ణమ్మయినా జోక్యం చేసుకుని ఆరాతీసేది.....

 కిరీటి స్వయంగా వచ్చి క్షమార్పణలు చెప్పుకుంటాడని కనీసం ఫోనైనా చేసి తిరిగి వచ్చేయమని ప్రాధేయపడతాడని ఎదురుచూసిన శిల్ప ఆశ నిరాశే అయింది.
 nait shipt in chaarjinundi andina vartamaanamadi.

 kireeti shak tinnattugaa undipoyaadu.

 marukshanam kartavyam gurtukochinattugaa silpanundi dooramgaa origi dress chesukovatam modalupettaadu.

 kaankshaku baanisaina shilpa kireeti vinta pravartananu kshaminchalekapoyindi.

 korivacchina tananu kaavaalani avahelana chestunnattu anukundi.

 krodhaaruna netraalato paiki lechindi.

 "ekkadiki...... mee jayashree arjentugaa rammani fon chesinda?"

 jarigindemito telusukune vichakshana lekunda aame chesina abhiyogaaniki atanilooni sahanam chaavudebbatinnattuga chivaluna aamevepu tirigaadu.

 "lekapothe ardharaathri arjentugaa kalavamani kanyagaani......"

 "shilpa....."

 uriminattugaa chushadu.

 "dont bi phoolish....." aavesaanni adupulo unchukovadaaniki vishwaprayatnam cheyalsi vachindi.

 "lekapothe ennaduu lenidi meeki ardharaathri phonemiti....." niladeestunnattugaa adigindi. 

 "adhi neeku anavasaram....."

 "ane nenu kuudaa innaalluu upekshinchaanu."

 "kaadu..... nannu adaggalige arhatanu pogottukunnavu...... asalu ninnu nenu enduku gowravinchaali? bharyaga nuvvu naaku emichavu.....? dabbulo perigina ahankaram tappa anuraagam ante neekem telusani......?"

 dookudugaa bayataku vellipoyaadu kireeti.....

 tala teesesinattayindi silpaku.

 ubikivastunna kanneetini aapatam chetakaka bavurumantu kuppala koolipoyindi.

 cheppacheyyakunda hataattugaa vachina silpanu chusi aascharyapoyaaru ranganaadhamgaaru.

 alaa ardhaantaramgaa raavataaniki kaaranam kanukkovalani manasulo vunna adige dhairyam lekapoyindi.

 aa madhya rendusaarlu koothuri samsaaram chuddamani chuttam chuupugaa velli akkadi paristhitulni chuchayaga artham chesukovadame kakunda bhartadaggara kaasta oddiggaa undalamma' ani nachacheppabothoo shilpa anna cheedarimpu matalinka aayana marichipoledu.

 "oka vyasanaaniki nannu kannaru....... marenno durvyasanalaku appulapalai mimmalni kapadukodaniki naa bratukunu balichesaaru" andi manasu moddubaripoyettu.

 12)

 shilpa anna maatalu inka athani mastishkamlo prati dhvanistune vunnayi.

 anduke edho raaddhaantam jarigi untundani anipinchinaa guttuchappudu kakunda undipoyaaru.

 antekakunda silpaku bhayapadi haidrabad resulaku bayaluderaalsina aaroju progrankuda viraminchukunnaaru.

 shilpa unnannaallu alavaatugaa prati saayankaalam velle anakapalli jarji klabbu chayalakkuda pogudadanukunnaru.
 
 vachi vaaram rojulaina shilpa vellaalanna prayatnam emi cheyakapoyesariki, alludinundi kaburoo kakarakaya emi lekapoyesariki ranganaadhamgaarilo alajadi ekkuvaindi.

 ponee fon dwara iddaruu matladukunna sparthalemi levani saripettukunevaaru.

 pagalanta edho aalochistuu phonu daggare koorchune koothuri aantaryamemito aayanaku oka pattana artham kaaledu.

 shilpa andarilanti aadapilla ayithe annapuurnammayinaa jokyam chesukuni aaraatiisedi.....

 kireeti swayamgaa vachi kshamaarpanalu cheppukuntaadani kaneesam phonaina chesi tirigi vacheyamani praadheyapadataadani eduruchusina shilpa aasha nirashe ayindi.